text: "Bajo cero" s'endú el primer premi de les comparses al Carnaval de Piera - La Veu de l'Anoia
  Portada Comarca Piera "Bajo cero" s'endú el primer premi de les comparses al Carnaval de...
  "Bajo cero" s'endú el primer premi de les comparses al Carnaval de Piera
  Els pierencs i pierenques han sortit al carrer durant tot el cap de setmana per gaudir de la celebració del Carnaval. Les activitats van començar divendres a la tarda amb la rua de l'escola bressol El Gall Mullat. Els infants, acompanyats del personal docent del centre, van desfilar pels carrers de Piera fins a la nau de Cal Sanahuja, on van ballar i cantar amb l'espectacle infantils dels pallassos Los Tatos. Posteriorment, va haver-hi xocolatada per a tothom.
  La gran festa del Carnaval pierenc va arribar dissabte amb la gran rua pels carrers del nucli, en la qual hi van participar 7 grups, entre carrosses i comparses. En aquesta edició va haver-hi algunes novetats en el recorregut i es va comptar amb la col·laboració de l'escola de ball Dance Luxury, que va encapçalar la desfilada amb un espectacle de coreografies brasileres. Va haver-hi premis a les millors comparses i a les millors carrosses, que es van lliurar a la nau de Cal Sanahuja:
  1r premi comparses: Bajo Cero
  2n premi comparses: Indios y Vaqueros
  1r premi carrosses: Mashuja
  2n premi carrosses: Diables
  Després del lliurament de premis, no va faltar una animada festa per a tots els públics.
  En el mateix escenari, però diumenge a la tarda, els infants van participar en el Carnaval Infantil, amb desfilada i animació amb les Pallasses Pallusses. En aquesta ocasió, també va haver-hi xocolatada per a tots els assistents.
  El Carnaval també es va celebrar en alguns dels nuclis de Piera, com és el cas de Ca n'Aguilera, on un grup de nens i nenes es van disfressar, van desfilar pel barri i van compartir un esmorzar.